Document ID: 32008D0576

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 4ης Ιουλίου 2008 για τροποποίηση του παραρτήματος ΙΙΙ της απόφασης 2003/467/ΕΚ όσον αφορά τον κατάλογο των περιφερειών της Πολωνίας που είναι επισήμως απαλλαγμένες από την ενζωοτική λεύκωση των βοοειδών [κοινοποιηθείσα υπό τον αριθμό Ε(2008) 3284] (Κείμενο που παρουσιάζει ενδιαφέρον για τον ΕΟΧ) (2008/576/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), και ιδίως το παράρτημα Δ κεφάλαιο Ι τμήμα Ε, Εκτιμώντας τα ακόλουθα: (1) Στην οδηγία 64/432/ΕΟΚ προβλέπεται ότι ένα κράτος μέλος ή τμήμα κράτους μέλους μπορεί να κηρυχθεί επισήμως απαλλαγμένο από την ενζωοτική λεύκωση των βοοειδών, εφόσον πληρούνται ορισμένοι όροι που καθορίζονται στην εν λόγω οδηγία. (2) Ο κατάλογος των περιφερειών των κρατών μελών που θεωρούνται επισήμως απαλλαγμένες από την ενζωοτική λεύκωση των βοοειδών περιλαμβάνεται στην απόφαση 2003/467/ΕΚ της Επιτροπής, της 23ης Ιουνίου 2003, για τη θέσπιση καθεστώτος επίσημης απαλλαγής από τη φυματίωση, τη βρουκέλωση και την ενζωοτική λεύκωση των βοοειδών σε ορισμένα κράτη μέλη και περιφέρειες κρατών μελών, όσον αφορά τις αγέλες βοοειδών (2). (3) H ανωτέρω απόφαση, όπως τροποποιήθηκε με την απόφαση 2008/404/ΕΚ, περιλαμβάνει κατάλογο 12 διοικητικών περιφερειών (powiaty) εντός της ανώτερης διοικητικής διαίρεσης (βοεβοδάτο) Podkarpackie στην Πολωνία, οι οποίες είναι επισήμως απαλλαγμένες από την ενζωοτική λεύκωση των βοοειδών. (4) Η Πολωνία υπέβαλε επίσης στην Επιτροπή έγγραφα που αποδεικνύουν την τήρηση των σχετικών προϋποθέσεων της οδηγίας 64/432/ΕΟΚ, βάσει των οποίων 13 ακόμη διοικητικές περιφέρειες (powiaty) που περιλαμβάνονται στην προαναφερόμενη ανώτερη διοικητική διαίρεση μπορούν να χαρακτηριστούν επισήμως απαλλαγμένες περιφέρειες από την ενζωοτική λεύκωση των βοοειδών στην Πολωνία. (5) Σε συνέχεια της αξιολόγησης των εγγράφων αυτών, οι εν λόγω περιφέρειες (powiaty) της Πολωνίας πρέπει να αναγνωριστούν ως περιφέρειες επισήμως απαλλαγμένες από την ενζωοτική λεύκωση των βοοειδών στο εν λόγω κράτος μέλος. (6) Επομένως, το παράρτημα III της απόφασης 2003/467/ΕΚ πρέπει να τροποποιηθεί ανάλογα. (7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο κεφάλαιο 2 του παραρτήματος ΙΙΙ της απόφασης 2003/467/ΕΚ, στο τμήμα που αφορά την Πολωνία, η καταχώριση για το βοεβοδάτο Podkarpackie αντικαθίσταται από το ακόλουθο κείμενο: - «Βοεβοδάτο Podkarpackie Powiaty: bieszczadzki, brzozowski, dębicki, jarosławski, jasielski, kolbuszowski, krośnieński, Krosno, leski, leżajski, lubaczowski, łańcucki, mielecki, niżański, przemyski, Przemyśl, przeworski, ropczycko-sędziszowski, rzeszowski, Rzeszów, sanocki, stalowowolski, strzyżowski, Tarnobrzeg, tarnobrzeski.» Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 4 Ιουλίου 2008.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 5655
2442
5781
5283
2479
5087
122
2106
5962
914
2200
5877

EuroVoc IDs (Expanded): 5655
2442
5781
5283
2479
5087
122
2106
5962
914
2200
5877

Dataset Source: meu

Split: train